Umm an-Nasr masjidi

Umm an-Nasr masjidi () yoki Bayt Hanun masjidi — Falastinning Gʻazo sektoridagi Bayt Hanun shahridagi eng qadimgi masjid. Shahar markazida joylashgan.

 Tarixi 
Umm an-Nasr masjidi 1239-yilda Ayyubiylar tomonidan masjid maydonida salibchilar bilan jangda halok boʻlgan askarlarini xotirlash uchun qurilgan. Ayyubiylar gʻalaba qozongan, shuning uchun Umm an-Nasr („Gʻalabalar onasi“) nomi berilganBeit Hanoun — Gaza This Week in Palestine.Filfil, Rania.The Other Face of Gaza: The Gaza Continuum This Week in Palestine.. Masjid eshigi ustidagi devordagi yozuvda qurilish Ayyubid sulton al-Odil II ga tegishliSharon, 1999, p. 101.

Jang katta emas edi, ammo keyingi salib yurishlari tarixida bu muhim ahamiyatga ega edi. Misrlik tarixchi al-Maqriziy jang 1239-yil 13-noyabrda boʻlib, Misr (ayyubiylar)ning gʻalabasi bilan yakunlanganini eslatib oʻtadi. Salibchilar haqidagi xabarlar al-Maqriziyning Genrix grafi Bar va uning 1000 nafar askarlari jangovar harakatlarda halok boʻlganligi haqidagi daʼvosini tasdiqlaydi. Qoʻshimcha maʼlumotlarga koʻra, 600 kishi asirga olingan, ularning aksariyati Misrga ketayotganda oʻldirilganSharon, 1999, pp. 102 −103.

2006-yil 3-noyabrda masjid ichida yashiringan falastinlik jangarilar Isroil qoʻshinlari bilan oʻq uzdilar. Bu 2006-yilgi Gʻazo-Isroil mojarosining bir qismi edi. Jang paytida masjidga katta zarar yetgan. Koʻplab mahalliy ayollar masjidni himoya qilish va falastinlik jangarilarning qochishiga yordam berish uchun yurish qilgan, biroq Isroil kuchlari tomonidan oʻqqa tutilgan. Natijada ikki ayol va bir necha jangari halok boʻldiMyre, Greg. Israel Kills 2 Women During Mosque Siege New York Times. 2006-11-03.. Masjidga yetkazilgan zarar Birlashgan Millatlar Tashkiloti tomonidan qoralanganUNRWA strongly condemns Israeli military operations in Beit Hanoun United Nations. 2006-11-08..

 Arxitekturasi 
Asl masjid bitta katta xonadan iborat boʻlib, oddiy gumbazli, toshlardan qurilganSharon, 1999, p. 98. Namoz zali sharsimon uchburchaklar ustiga qoʻyilgan gumbaz bilan tomlangan sharq tomonda joylashgan xona bilan tugaydi. Poydevor lavhasi Ayyubiy nasxi xatida yozilgan.

 Manbalar 

 Qoʻshimcha oʻqish 



Turkum:Koordinatalar Vikimaʼlumotlarda
Turkum:Gʻazo sektoridagi masjidlar
Turkum:13-asr masjidlari
Turkum:1239-yilda qurib bitkazilgan masjidlar